Rīgā

|  |  |  |
| --- | --- | --- |
| 14.12.2017. | Nr. | 15-VK/8558 |
|  |  |  |
| Uz |  | Nr. |  |

Valsts kancelejai

Par Ministru kabineta sēdes protokollēmuma “Par Ministru kabineta 2016.gada 11.oktobra sēdes protokola Nr.52 61.§ “Informatīvais ziņojums “Par Latvijas Republikas 2015.gada pārskatu par valsts budžeta izpildi un pašvaldību budžetiem” (TA-2154-IP)” 8.punktā dotā uzdevuma izpildi” projektu

Pamatojoties uz Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 144.2.apakšpunktu, iesniedzu izskatīšanai Ministru kabineta komitejas sēdē Ministru kabineta sēdes protokollēmuma “Par Ministru kabineta 2016.gada 11.oktobra sēdes protokola Nr.52 61.§ “Informatīvais ziņojums “Par Latvijas Republikas 2015.gada pārskatu par valsts budžeta izpildi un pašvaldību budžetiem”” 8.punktā dotā uzdevuma izpildi” projektu (turpmāk – projekts).

|  |  |
| --- | --- |
| Iesniegšanas pamatojums | Projekts sagatavots pamatojoties uz Ministru kabineta 2016.gada 11.oktobra sēdes protokollēmuma (prot. Nr.52 61.§) “Informatīvais ziņojums “Par Latvijas Republikas 2015.gada pārskatu par valsts budžeta izpildi un pašvaldību budžetiem” (TA-2154-IP) 8.punktā dotā uzdevuma izpildi – Finanšu ministrijai sadarbībā ar Valsts kanceleju un Vides aizsardzības un reģionālās attīstības ministriju sagatavot informatīvo ziņojumu par valsts iekšējās kontroles sistēmas (turpmāk – IKS) koordinatora noteikšanu un finanšu ministram līdz 2017.gada 1.jūnijam iesniegt to izskatīšanai Ministru kabinetā. Ar Ministru kabineta 2017.gada 27.jūnija sēdes protokollēmuma (prot. Nr.32 6.§) lēmumu tika grozīts uzdevuma izpildes termiņš uz 2017.gada 1.decembri. Uzdevums sagatavot informatīvo ziņojumu par valsts IKS koordinatora noteikšanu ir zaudējis aktualitāti, jo nav pieprasījuma pēc vienota koordinatora. Valsts kontrole savās revīzijās ir sniegusi šādus ieteikumus:1. Valsts kontroles revīzijas Nr. 2.4.1-34/2015 „Par Latvijas Republikas 2015.gada pārskata par valsts budžeta izpildi un par pašvaldību budžetiem sagatavošanas pareizību” ziņojuma ietvaros:

“Tā kā nepietiekamai izpratnei par iekšējās kontroles sistēmu, tajā skaitā par iekšējās kontroles sistēmu saistībā ar gada pārskata sagatavošanu, ir būtiska ietekme uz pašvaldību gada pārskatos un Saimnieciskā gada pārskatā uzrādītās informācijas kvalitāti, sekmējot efektīvāku iekšējās kontroles sistēmu ieviešanu pašvaldībās, Ministru kabinetam:1. ierosināt grozījumus normatīvajos aktos, paredzot skaidrāk noteiktas uz pašvaldībām un to iestādēm attiecināmās prasības par iekšējās kontroles sistēmas izveidi;
2. nodrošināt pašvaldības augstākā un vidējā līmeņa vadītāju apmācību iespējas par iekšējās kontroles sistēmas izveidošanu, dokumentēšanu, kontroles pasākumu īstenošanu, informācijas un saziņas nodrošināšanu, IKS uzraudzību un uzlabošanu."
3. Valsts kontroles revīzijas Nr. 5.1-2-32-2/2013 „Par Latvijas Republikas 2013.gada pārskatu par valsts budžeta izpildi un par pašvaldību budžetiem pašvaldību gada pārskatu daļu” ziņojuma ietvaros:

“Finanšu ministrijai, Valsts kasei un Vides aizsardzības un reģionālās attīstības ministrijai noteikt iekšējās kontroles prasības, kuras sniedz pārliecību, ka pašvaldību grāmatvedības uzskaite un pārskati ir atbilstoši normatīvo aktu prasībām:* Papildināt budžeta finansētu institūciju, budžeta nefinansētu iestāžu un pašvaldību, kā arī kapitālsabiedrību, kurās ieguldīta valsts vai pašvaldību kapitāla daļa, vadītāju sniegtos apliecinājumus ar noteiktiem kritērijiem un/vai apliecināmajām jomām par atbilstošas iekšējās kontroles sistēmas izveidošanu finanšu uzskaites un pārskatu sagatavošanas jomā;
* Apzināt, kādas obligātas pārbaudes vai kontroles darbības būtu veicamas vadītājiem, lai varētu apstiprināt šādu apliecinājumu par atbilstošas iekšējās kontroles sistēmas izveidošanu finanšu uzskaites un pārskatu sagatavošanas jomā. Veikt atbilstošus grozījumus normatīvajos aktos;
* Izvērtēt, kādi būtu labākie iespējamie uzraudzības pasākumi, kuri sniegtu pārliecību par vadītāju apstiprināto apliecinājumu ticamību, un veikt atbilstošas izmaiņas normatīvajos aktos.”

Ar Valsts kontroli ir panākta vienošanās, ka pirms ieviest budžeta finansētu institūciju, budžeta nefinansētu iestāžu un pašvaldību, kā arī kapitālsabiedrību, kurās ieguldīta valsts vai pašvaldību kapitāla daļa, vadītāju sniegto apliecinājumu formu, jānosaka IKS ietvars.Šobrīd ir noteikts IKS ietvars tiešajai valsts pārvaldei un IKS ietvars korupcijas un interešu konflikta riska novēršanai publiskas personas institūcijās:* Valsts pārvaldes iekārtas likuma 17.panta sestajā daļā noteikts deleģējums: “ Ministru kabinets nosaka iekšējās kontroles sistēmas pamatprasības un tās izveidošanas, uzraudzības un uzlabošanas kārtību tiešās pārvaldes iestādēs.”
* Likuma “Par interešu konflikta novēršanu valsts amatpersonu darbībā” 20.panta astotajā daļā noteikts deleģējums “Ministru kabinets izdod noteikumus par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijās”.
* Izdoti MK 08.05.2012. noteikumi Nr.326 “Noteikumi par iekšējās kontroles sistēmu tiešās pārvaldes iestādēs”.
* Izdoti MK 17.10.2017. noteikumi Nr.630 “Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā”.
* Sagatavots un publicēts Valsts kancelejas 2012.gada metodiskais materiāls “Iekšējās kontroles sistēmas izveidošanas, uzraudzības un uzlabošanas vadlīnijas”.

Lai ieviestu Valsts kontroles ieteikumus, Finanšu ministrija piedāvā šādu rīcību:1. Paplašināt Valsts pārvaldes iekārtas likumā esošo deleģējumu, attiecinot to uz pašvaldībām un kapitālsabiedrībām;
2. Aktualizēt esošos MK 08.05.2012. noteikumus Nr.326 “Noteikumi par iekšējās kontroles sistēmu tiešās pārvaldes iestādēs”, attiecinot tos uz pašvaldībām un kapitālsabiedrībām;
3. Aktualizēt esošās vadlīnijas “Iekšējās kontroles sistēmas izveidošanas, uzraudzības un uzlabošanas vadlīnijas”, attiecinot tās uz pašvaldībām un kapitālsabiedrībām.

Valsts pārvaldē nav noteikts atbildīgais par IKS ietvara uzturēšanu. Saskaņā ar Valsts pārvaldes iekārtas likumu, katrā iestādē vai pašvaldībā par IKS atbild tās vadītājs, bet valsts pārvaldes kopējais IKS ietvars skar vairāku institūciju kompetenci:* Valsts kancelejas kompetencē – nodrošināt valsts pārvaldes un cilvēkresursu attīstības politikas izstrādi, koordinēt un pārraudzīt tās ieviešanu, atbilstoši kompetencei izstrādāt attīstības plānošanas dokumentus un tiesību aktu projektus;
* Vides aizsardzības un reģionālās attīstības ministrijas kompetencē – koordinēt jautājumus pašvaldību darbības attīstības un pārraudzības jomā, tai skaitā plānot un īstenot pasākumus, kas vērsti uz tiesiskās bāzes pilnveidi, finansiālās darbības uzlabošanu, teritoriālo reformu īstenošanu; nodrošināt pašvaldību finansiālās un ekonomiskās darbības analīzi, pilnveidojot pašvaldību finanšu sistēmu; uzraudzīt pašvaldību darbības tiesiskumu atbilstoši pašvaldību darbību regulējošajos normatīvajos aktos noteiktajai kompetencei;
* Finanšu ministrijas kompetencē – prasību veidošana attiecībā uz budžeta plānošanu, tai skaitā nodrošināt vienotu principu ievērošanu budžeta vadībā, izstrādājot un ieviešot vienotu valsts un pašvaldību budžeta sastādīšanas un izpildes metodoloģiju; plānojot valsts budžetu, sagatavot valsts budžeta sadaļas par dotācijām un mērķdotācijām pašvaldībām, izvērtēt apstiprināto budžetu atbilstību normatīvajiem aktiem un analizēt izpildes rādītājus; iekšējā audita politika kā vienam no IKS uzraudzības instrumentiem;
* Valsts kases kompetencē – budžeta izlietojuma un grāmatvedības uzskaites jautājumi, finanšu gada pārskata sagatavošana, tai skaitā sagatavot un sniegt informāciju par valsts un pašvaldību budžetu izpildi; nodrošināt metodoloģisko norādījumu izstrādi par grāmatvedības uzskaiti valsts pārvaldes iestādēm, pašvaldībām un to iestādēm; realizēt citu tai Likumā par budžetu un finanšu vadību noteikto uzdevumu izpildi.

Valsts kanceleja kā atbildīgā institūcija atbilstoši MK 24.02.2010. rīkojumā Nr.114 “Par Pasākumu plānu iekšējā audita sistēmas pilnveidošanai” (izrietēja no 22.07.2009. MK apstiprinātā “Pasākumu plāna valsts pārvaldes sistēmas un civildienesta optimizēšanai”) noteiktajam 3.1. rīcības virzienam “Iekšējās kontroles vides pilnveidošana un vadītāju kompetences paaugstināšana iekšējās kontroles jomā” nodrošināja tiešajā valsts pārvaldē esošā IKS ietvara normatīvā regulējuma izstrādi un virzību, tostarp:* 2010.gadā grozījumus Valsts pārvaldes iekārtas likuma 17.panta sestajā daļā;
* MK 08.05.2012. noteikumus Nr.326 “Noteikumi par iekšējās kontroles sistēmu tiešās pārvaldes iestādēs”;
* metodisko materiālu “Iekšējās kontroles sistēmas izveidošanas, uzraudzības un uzlabošanas vadlīnijas”),

bet Finanšu ministrija un Korupcijas novēršanas un apkarošanas birojs līdzdarbojās IKS ietvara izstrādē Valsts kancelejas izveidotajā darba grupā.Ņemot vērā Valsts kancelejas atbildību par valsts pārvaldes attīstības politiku, un atbilstoši Iekšējā audita likuma 6.panta pirmās daļas 8.punktā noteiktajam, ka iestādes vadītājam (lēmējinstitūcijai) jānosūta Valsts kancelejai izvērtēšanai informāciju par iekšējā audita veikšanas laikā konstatētajiem faktiem, kuri ietekmē valsts pārvaldes darbību kopumā, Finanšu ministrija piedāvā Valsts kancelejai sadarbojoties ar Vides aizsardzības un reģionālās attīstības ministriju, Pārresoru koordinācijas centru, Finanšu ministriju, Valsts kasi esošo IKS ietvaru attīstīt arī pašvaldībām un kapitālsabiedrībām.Valsts kancelejas kompetencē ir cilvēkresursu attīstības politikas izstrāde. Valsts administrācijas skola sniedz profesionālās attīstības un kompetences pilnveides iespējas personām darbam valsts pārvaldē. 14.11.2017. MK tika apstiprināja Valsts pārvaldes reformu plānu 2020, kura 10. rīcības virziena pasākumu ietvaros paredzēts attīstīt nākotnē nepieciešamās kompetences valsts pārvaldē nodarbinātajiem un izstrādāt mācību moduļus.Lai nodrošinātu Valsts kontroles ieteikumu ieviešanu par pašvaldības augstākā un vidējā līmeņa vadītāju apmācību par iekšējās kontroles sistēmas izveidošanu, dokumentēšanu, kontroles pasākumu īstenošanu, informācijas un saziņas nodrošināšanu, IKS uzraudzību un uzlabošanu, Finanšu ministrija piedāvā Valsts kancelejai un Valsts administrācijas skolai sadarbībā ar Vides aizsardzības un reģionālās attīstības ministriju, Finanšu ministriju, Valsts kasi, Latvijas pašvaldību savienību izstrādāt pastāvīgu mācību kursu par IKS jautājumiem.  |
| Valsts sekretāru sanāksmes datums un numurs | Saskaņā ar Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 73.1. apakšpunktu, Ministru kabineta sēdes protokollēmuma projektu par Ministru kabineta sēdes protokollēmumā ministrijai vai citai institūcijai dotā uzdevuma izpildi Valsts sekretāru sanāksmē izsludināt nav nepieciešams |
| Informācija par saskaņojumiem | Valsts kanceleja (nav saskaņots)Vides aizsardzības un reģionālās attīstības ministrija (saskaņots pēc noklusējuma)Pārresoru koordinācijas centrs (saskaņots pēc noklusējuma)Latvijas Pašvaldību savienība (nav saskaņots)Valsts administrācijas skola (saskaņots pēc noklusējuma)Valsts kase (saskaņots) |
| Informācija par saskaņojumu ar Eiropas Savienības institūcijām | Nav attiecināms |
| Politikas joma | Publiskās pārvaldes politika |
| Atbildīgā amatpersona | Finanšu ministrijas Iekšējā audita departamenta Iekšējā audita politikas plānošanas nodaļas vadītāja Vija Gurkovska |
| Uzaicināmās personas | Nav attiecināms |
| Projekta ierobežotas pieejamības statuss | Projektam nav noteikts ierobežotas pieejamības statuss |
| Cita informācija | Nav attiecināms |

Pielikumā:

1. Ministru kabineta sēdes protokollēmuma “Par Ministru kabineta 2016.gada 11.oktobra sēdes protokola Nr.52 61.§ “Informatīvais ziņojums “Par Latvijas Republikas 2015.gada pārskatu par valsts budžeta izpildi un pašvaldību budžetiem”” 8.punktā dotā uzdevuma izpildi” projekts uz 2 lp. (datne: FMProt\_141217\_iks);
2. Izziņa (datne: FMIzz\_141217\_iks);
3. Valsts kancelejas 2017.gada 13.decembra atzinums uz 1 lp. (datne: FMAtzVKanc\_141217\_iks);
4. Latvijas Pašvaldību savienības 2017.gada 12.decembra atzinums uz
2 lp. (datne: FMAtzLPS\_141217\_iks);

Ar cieņu

Finanšu ministre D.Reizniece-Ozola

Mežupa 67095579

gita.mezupa@fm.gov.lv